ሚኒስቴሩ ለልማትና ህዳሴ አስተዋጽኦ የሚያደርግ የሰው ኃይል እያፈራ መሆኑን ገለጸ
አገሪቱ ለተያያዘችው የልማትና የህዳሴ ጉዞ የራሱን አስተዋፅኦ ማበርከት የሚችል የሰው ሀይል በተሻለ ቁጥር እያበረከትኩ መሆኑን የትምህርት ሚኒስቴር አስታወቀ ፡፡በዘንድሮው ዓመት ከመንግስት ከፍተኛ የትምህርት ተቋማት በተለያዩ የትምህርት ዘርፎች  በመደበኛው የትምህርት መስክ ብቻ ከዘጠና ሺህ በላይ ተማሪዎች ይመረቃሉ፡፡መደበኛ ካልሆነው እና ከግል ከፍተኛ የትምህርት ተቋማት ተመርቆ የሚወጣውን የሰው ኃይልን ጨምሮ  ከመቶ ሺህ በላይ ዜጎች  በዘንድሮ ዓመት ይመረቃሉ ተብሎ ይጠበቃል ፡፡አዳዲስ እየተገነቡ ያሉት ተጨማሪ አስራ አንድ ዩኒቨርሲቲዎች በ2010 ተማሪዎችን ተቀብለው ማስተማር እንደሚጀምሩም  ሚኒስቴሩ አመልክቷል ፡፡በአሁኑ ወቅት የአጠቃላይ ከፍተኛ የመንግስት የትምህርት ተቋማት ቁጥር 44 እንደሚደርስ አሳውቋል፡፡